anal fase
Store norske leksikon,Psykologi,Klinisk psykologi,Psykoanalyse og psykoanalytisk teori
Anal fase er ifølge psykoanalytisk teori utviklingsfasen mellom 18 og 36 måneders alder, hvor anus anses som den sentrale erogene sone. Det er den andre fasen i den psykoseksuelle utviklingen, etter den orale fasen og fulgt av den falliske fasen, den latente fasen og den genitale fasen. Fikséring på den anale fasen kan bidra til utviklingen av anal-karakteren.
Perioden var ifølge Sigmund Freud avgjørende for utviklingen av den senere holdning til autoritet, selvstendighet og egen prestasjonsevne. Barnet opplever i denne fase at det gradvis får viljemessig kontroll over avføringsfunksjonen, som blir det første område der barnet har kontroll. I dette ligger – ifølge psykoanalysen – kimen til konflikter mellom barnets vilje og omgivelsenes krav, eller med andre ord en konflikter mellom id, ego og superego.Teorien om de psykoseksuelle stadiene anvendes ikke lenger i moderne utviklingspsykologi. Les mer i Store norske leksikon psykoanalyse Sigmund Freud psykologiens historie